Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 534/13/4401	Komárno, 17.3.2015
EEČ : 2-30-39-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.12.2013, spisová značka 2 Pv 534/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25. augusta 2013 v čase okolo 19.25 hodine v XXXXX na XXXXX ulici pri areáli futbalového ihriska za prítomnosti presne nezisteného počtu, najmenej však troch osôb, po tom, čo sa obv. XXXXX vyhrážal futbalovému rozhodcovi XXXXX, nar. XXXXX, že mu rozbijú hlavu, ak do jednej minúty odtiaľ neodíde a poškodenému, ktorý práve telefonoval, vytrhol z ruky mobilný telefón, obv. XXXXX spolu s obv. XXXXX, obv. XXXXX  a ďalšou nezistenou osobou mužského pohlavia vulgárne nadávali poškodenému a fyzicky ho napadli tak, že ho opakovane udierali päsťou do hlavy a tváre, ktorým konaním spôsobili poškodenému XXXXX pomliaždeniny hlavy, zranenia s dobou liečenia do 7 dní v práceneschopnosti,

Uznesením prokurátora Okresnej prokuratúry XXXXX zo dňa 9.12.2013, spisová značka 2 Pv 534/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátorka Okresnej prokuratúry XXXXX uznesením sp.zn. 2Pv 534/13-8 zo dňa 9. decembra 2013 rozhodla v zmysle § 216 ods. 1 Tr.por. o podmienečnom zastavení trestného stíhania proti obvinenému XXXXX, nar. XXXXX v XXXXX, trestne stíhanému pre prečin výtržníctva v spolupáchateľstve podľa § 20 k § 364 ods.1 písm. a) Trestného zákona na tom skutkovom základe, že dňa 25. augusta 2013 v čase okolo 19.25 hodine v XXXXX na XXXXX ulici pri areáli futbalového ihriska za prítomnosti presne nezisteného počtu, najmenej však troch osôb, po tom, čo sa obv. XXXXX vyhrážal futbalovému rozhodcovi XXXXX, nar. XXXXX, že mu rozbijú hlavu, ak do jednej minúty odtiaľ neodíde a poškodenému, ktorý práve telefonoval, vytrhol z ruky mobilný telefón, obv. XXXXX spolu s obv. XXXXX, obv. XXXXX  a ďalšou nezistenou osobou mužského pohlavia vulgárne nadávali poškodenému a fyzicky ho napadli tak, že ho opakovane udierali päsťou do hlavy a tváre, ktorým konaním spôsobili poškodenému XXXXX pomliaždeniny hlavy, zranenia s dobou liečenia do 7 dní v práceneschopnosti.
	Podľa § 216 odsek 2 Tr.por. bola obv. XXXXX určená skúšobná doba v trvaní 1 (jedného) roka, ktorá začala plynúť dňom právoplatnosti uznesenia dňa 21. decembra 2013.
	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
             Skúšobná doba u obvineného XXXXX uplynula dňa 21. decembra 2014. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.
	Bol zabezpečený odpis z registra trestov, posudok z miesta jeho trvalého bydliska, výpis z evidencie priestupkov Okresného úradu v XXXXX, odboru všeobecnej vnútornej správy a správa od Obvodného oddelenia PZ XXXXX, či sa obvinený počas skúšobnej doby dopustil priestupku alebo iného protiprávneho konania.
	Bolo zistené, že obv. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku a negatívne poznatky o ňom nemajú ani v mieste trvalého bydliska. Možno teda konštatovať, že obvinený viedol riadny život počas celej skúšobnej doby.
	Týmto sú u neho splnené zákonné  podmienky vyslovenia, že sa v skúšobnej dobe podmienečného zastavenia trestného stíhania osvedčil.
	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Szilvia Töltésy
prokurátorka